Държавен вестник, бр. 82, 2005 г., стр. 98

С Т Р .  98
Д Ъ Р Ж А В Е Н   В Е С Т Н И К
Б Р О Й  82
4. “Подобен етап на строителство” означава
етапът, на който:
а) е започнало строителство, което може да
се идентифицира с конкретен кораб; и
б) монтажът на този кораб е започнал и
съставлява поне 50 t или 1 % от очакваната маса
на всички конструктивни материали, което от
двете е по-малко.
5. “Съществуващ кораб” е кораб, който не
е нов.
6. “Пътник” е всяко лице, което не е:
а) капитанът и членовете на екипажа или
други лица, наети за или ангажирани с каквато
и да е служебна дейност на борда на кораба; и
б) дете на възраст под една година.
7. “Дължина на кораба”, освен ако специално
не е указано друго, означава 96 % от общата
дължина по водолинията на височина 85 % от
най-малката теоретична височина на борда, из-
мерена от горната част на кила, или дължината
от предната част на вълнореза до оста на балера
на руля на височината на тази водолиния, ако тя
е по-голяма. На кораби, проектирани с наклон
на кила, водолинията, по която тази дължина се
измерва, е успоредна на проектната водолиния.
8. “Височина на носа” е височината на носа,
определена в Правило 39 от Международната
конвенция за товарните водолинии от 1966 г.,
като вертикално разстояние при носовия пер-
пендикуляр между водолинията, съответстваща
на определения летен надводен борд при про-
ектния диферент и горната повърхност на от-
критата палуба при борда.
9. “Кораб с непрекъсната палуба” е кораб,
който има непрекъсната палуба, изложена на
въздействието на метеорологичните условия и
вълните, която има постоянни средства за за-
тваряне на всички отвори, разположени в отк-
ритите є части, и под която всички отвори в
бордовете на кораба са снабдени с постоянни
водоплътни затварящи средства. Непрекъсна-
тата палуба може да бъде водонепроницаема
палуба или подобна конструкция, състояща се
от водоплътна конструкция с подходяща якост,
за да поддържа водонепроницаемата цялост, и
снабдена с водоплътни затварящи средства.
10. “Международен превоз” е плаване по море
от българско пристанище до чуждо пристани-
ще или обратно.
11. “Вътрешен превоз” е плаване по море
от едно до същото или друго българско при-
станище.
12. “Морски район” е пространството, опре-
делено в съответствие с чл. 3, ал. 3 и 4.
13. “Акватория на пристанище” е прилежа-
щата на пристанищната територия водна площ
с естествени или придобити по изкуствен начин
условия за защита от вълни и затлачване, която
притежава нужните площ и дълбочина за безо-
пасно маневриране и заставане на кей на най-
големия разчетен кораб за съответното прис-
танище, различна от морските райони, опреде-
лени в наредбата.
14. “Убежище” е всяка естествено или изкус-
твено защитена зона, която може да бъде из-
ползвана за заслон на кораб или плавателен съд
при условия, които могат да застрашат безо-
пасността му.
15. “Администрация на държавата на знаме-
то” означава компетентните власти на държа-
вата, под чието знаме корабът или плавателни-
ят съд има право да плава.
16. “Държава домакин” е държава—членка
на Европейския съюз, към или от чието (чиито)
пристанище(а) кораб или плавателен съд, пла-
ващ под знаме, различно от това на държавата
членка, осъществава вътрешен рейс. Република
България е държава домакин в случаите, когато
към или от нейно пристанище(а) кораб, плаващ
под знаме, различно от българското, осъщест-
вява вътрешен превоз. По отношение на пътни-
ческите ро-ро кораби “държава домакин” е дър-
жава—членка на Европейския съюз, към или от
чиито пристанища ро-ро пътнически кораб из-
вършва рейсове по редовна линия.
17. “Редовна линия” е серия от превози, из-
вършвани от ро-ро пътнически кораби, обслуж-
ващи трафика между две и повече определени
пристанища, която се експлоатира съгласно
публикуван график или с такава честота или
регулярност на превозите, че те съставляват
разпознаваема систематична серия.
18. “Призната организация” е организация,
призната в съответствие с разпоредбите на
Наредба № 4 от 2004 г. за признаване на органи-
зации за извършване на прегледи на кораби и
корабопритежатели.
19. “Една миля” е равна на 1852 m.
20. “Значителна височина на вълната” е
средната височина на една трета от най-висо-
ките наблюдавани височини на вълните за
даден период.
21. Ремонт, изменение и модификация от
“значителен размер” е:
а) всяка промяна, която значително изменя
габаритите на кораба, например удължаване
чрез добавяне на нова средна секция;
б) всяка промяна, която значително изменя
пътниковместимостта на кораба, например
палуба за превозни средства да бъде преоборуд-
вана в пътнически жилищни помещения;
в) всяка промяна, която значително увели-
чава експлоатационния живот на кораба, на-
пример подновяване на пътническите жилищ-
ни помещения на цяла една палуба.
22. “Товарна водолиния за делене на отсеци”
е водолинията, използвана за делене на кораба
на отсеци.
23. “Най-висока товарна водолиния за деле-
не на отсеци” е водолинията, съответстваща на
най-голямото газене, разрешено от приложи-
мите изискванията за делене на отсеци.
24. “Дължина на кораба” по смисъла на гла-
ва втора, раздел I е дължината, измерена между
перпендикулярите, спуснати при най-издадените
точки на най-високата товарна линия за делене
на отсеци.